“เงินบาท” วันนี้เปิดตลาด 35.08 บ. แนะผู้นำเข้าซื้อสกุลเงินต่างประเทศ เพื่อป้องกันเสี่ยง
“เงินบาท” วันนี้เปิดตลาด 35.08 บ. ใกล้เคียงจากปิดตลาดวานนี้ 35.09 บ. ชี้กรอบเคลื่อนไหว 34.90 -35.25 บ./ดอลลาร์ แนะผู้นำเข้าซื้อสกุลเงินต่างประเทศเพื่อป้องกันความเสี่ยง ผู้ส่งออกขายเหนือระดับ 35.20 บาท/ดอลลาร์
“เงินบาท” วันนี้เปิดตลาด 35.08 บ. ใกล้เคียงจากปิดตลาดวานนี้ 35.09 บ. ชี้กรอบเคลื่อนไหว 34.90 -35.25 บ./ดอลลาร์ แนะผู้นำเข้าซื้อสกุลเงินต่างประเทศเพื่อป้องกันความเสี่ยง ผู้ส่งออกขายเหนือระดับ 35.20 บาท/ดอลลาร์
9 มี.ค. 2566

ฝ่ายธุรกิจตลาดเงินและธุรกรรมระหว่างประเทศ ทีเอ็มบีธนชาต (TTB) เปิดเผยว่า ค่าเงินบาทเช้านี้(1มี.ค.66) ค่าเงินบาทเช้านี้เปิดตลาด 35.08 บาท/ดอลลาร์ ใกล้เคียงกับราคาปิดตลาดเมื่อวานที่ระดับ 35.09 บาท/ดอลลาร์
ด้านดัชนีดอลลาร์ ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงิน พุ่งแตะระดับสูงสุดในรอบกว่า 3 เดือน ขานรับถ้อยแถลงของนายเจอโรม พาวเวล ประธานธนาคารกลางสหรัฐ (เฟด) ว่า เฟดอาจปรับขึ้นอัตราดอกเบี้ยสู่ระดับสูงกว่าที่เจ้าหน้าที่เฟดคาดการณ์ก่อนหน้านี้ เนื่องจากเศรษฐกิจสหรัฐยังคงมีความแข็งแกร่ง
โดยปัจจัยที่ตลาดรอดูคือ ตัวเลขการจ้างงานนอกภาคเกษตรของสหรัฐในวันศุกร์ รวมทั้งตัวเลขดัชนีราคาผู้บริโภค (CPI) และดัชนีราคาผู้ผลิต (PPI) ที่จะมีการเปิดเผยในสัปดาห์หน้า
ทั้งนี้คาดการณ์ค่าเงินบาทวันนี้จะมีความผันผวนและเทรดอยู่ในกรอบ 34.90 -35.25 บาท/ดอลลาร์ แนะนำผู้ส่งออกควรขายเงินตราต่างประเทศ เพื่อปิดความเสี่ยงจากอัตราแลกเปลี่ยนที่ระดับ 35.20 บาท/ดอลลาร์